Ma z eus bet savet troidigeziou brezoneg deuz Almanag an tad-koz Gérard, eo en amzeriou kenta an Dispah, pa ne oa ket choaz ar yezou er-mêz a lezenn. Med gand piou ta int bet savet ? Neus meneg ebed en hini ebed deuz an almanagou brezoneg o tisklêria eun ano bennag, nemed e skriver e moulladur Brest eo bet troet gand unan euz Mignoned ar Goñstitusion. Gwenole ar Menn a zoñj dezañ, evel a ree da Daniel Bernard, eo gand eur marhadour euz Plougastell-Daoulaz, Jean-Michel  Testard de la Touche, an hini eo bet greet al labour : anavezet eo an den evid beza savet ive gwerziou brezoneg.